Tilintarkastaja
Yhteisö
Osoite
Y-tunnus

**Tilintarkastajan raportti EUSA sisäisen turvallisuuden rahaston/ turvapaikka-, maahanmuutto- ja kotouttamisrahaston hankkeesta**

Olen suorittanut alla luetellut erikseen sovitut tarkastustoimenpiteet, jotka koskevat alla yksilöidyn tuen saajan (tuen siirron saajan) suoriteperusteisesti hankkeen toteutukseen käyttämää rahoitusta, joka on maksatushakemuksilla vastuuviranomaiselle esitetty.

**Tarkastuskohde - tuen saaja**

[Tuen saajan nimi, hankkeen nimi ja numero]

[Tarkastuksen kohde tai paikka (osoite)]

[Hankkeen toteutus aika oli dd.mm.20yy - dd.mm.20yy]

[Hankkeen maksatushakemuksilla haettu kokonaismäärä XXX,xx euroa]

Tarkastustoimeksianto on suoritettu kansainvälisen liitännäispalvelustandardin ISRS 4400 Toimeksiannot taloudelliseen informaatioon kohdistuvien erikseen sovittujen toimenpiteiden suorittamisesta, lain 903/2014, valtioneuvoston asetuksen 351/2015, tukipäätöksen ja tämän ohjeen mukaisesti[[1]](#footnote-1). Koska alla mainitut toimenpiteet eivät muodosta tilintarkastusstandardien mukaista tilintarkastusta, eivätkä yleisluontoista tarkastusta koskevien standardien mukaista yleisluonteista tarkastusta, en ilmaise edellä mainittujen standardien mukaista varmuutta.

Tuen saaja vastaa siitä, että maksatushakemuksessa esitetyt kustannukset ovat hankkeen aiheuttamia, valtioneuvoston asetuksen (351/2015, valtioneuvoston asetus sisäasioiden rahastoista) mukaisia ja ne on kohdennettu hankkeelle tukipäätöksen edellyttämällä tavalla.

Seuraavat tarkastustoimenpiteet on suoritettu siksi, että vastuuviranomainen voisi niiden perusteella arvioida avustusten käytön asianmukaisuutta. Esille nostamani havainnot käsittävät kaikki tarkastuksen aikana havaitsemani poikkeavuudet.

1. Sain käyttöön tuen saajan laatimat raportoinnin kohteena olevat rahoituksen hanke- ja toimintokohtaiset kirjanpidot hankkeen koko kestoajalta, ja haastattelin [nimi ja asema] selvittääkseni (351/2015 7 §)
* Hankekirjanpidon toteutusta ja luotettavuutta
* Jäljitettävyysketjun (audit-trail) aukottomuutta
* Kirjanpidossa, hankekirjanpidossa ja maksatushakemuksissa esitetyt kustannukset täsmäävät esitettyihin summiin.

|  |
| --- |
| **1. Havainnot:**Tuen saajan hankekirjanpito on toteutettu seuraavasti: [kuvaa, tai liitä avustuksen saajan kuvaus, miten avustuksen saajan hankekirjanpito on toteutettu ja kommentoi erityisesti hankekirjanpidon toteutukseen, täsmäytykseen ja luotettavuuteen, jäljitettävyysketjun aukottomuuteen (audit-trail) sekä tukipäätöksen noudattamiseen liittyviä seikkoja. Kommentoi erityisesti voidaanko hankkeesta aiheutuneet kustannukset yksilöidä ja voidaanko niiden yhteys kirjanpitoon ja maksatushakemukseen todentaa]. |

1. Sain käyttöön tuen saajan osa-aikaisten työntekijöiden työajankäytön (351/2015 14§) hallintaa koskevan dokumentaation selvittääkseni[[2]](#footnote-2)
* Onko tuensaajan työajankäytön hallinta järjestetty siten, että eri toiminnoille ja hankkeille työskentelevien henkilöiden työpanoksen jakautuminen eri kohteille voidaan luotettavasti todeta
* Työaikakirjanpitoon merkityt tunnit täsmäävät sekä maksatushakemuksessa raportoituihin tunteihin, että kirjanpitoon
* Työaikakirjanpidon on hyväksynyt työntekijä sekä esimies.

|  |
| --- |
| **2. Havainnot** *Tuen saajan projektin työajanseuranta on hankkeessa osa-aikaisesti työskennelleiden osalta toteutettu seuraavasti: [kuvaa, tai liitä avustuksen saajan kuvaus, miten hankkeen työajanseuranta on toteutettu ja kommentoi erityisesti työajanseurannan toteutukseen ja luotettavuuteen sekä tukipäätöksen noudattamiseen liittyviä seikkoja. Kommentoi erityisesti, pidetäänkö työajanseurantaa osa-aikaisesti hankkeessa työskentelevien osalta ja hyväksytäänkö työtunnit].* |

1. Suoritin maksatushakemuslomakkeen tietojen osalta alla mainitut toimenpiteet. Toimenpiteet kattoivat vähintään 20 % hankkeelle tilitetyistä rahapalkoista.
* Vertasin maksatushakemuslomakkeeseen sisältyvästä tehtävien kustannusten erittelystä hankkeelle raportoitua palkkasummaa hankkeen palkkakirjanpitoon.
* Vertasin palkkaerittelylomakkeessa tai -tulosteessa ilmoitettua hankkeeseen käytettyä työajan osuutta (tai tunteja) organisaation työaikakirjanpitoon kohdennettuihin tietoihin.
* Vertasin palkkaerittelylomakkeella tai -tulosteella ilmoitettua raportointijaksolla maksettua kokonaisrahapalkkaa organisaation palkkakirjanpitoon.
* Tarkastin, että tilitetyt palkkakustannukset eivät sisällä tulospalkkioita, luontoisetuja tai bonuksia.
* Vuosilomapalkat ja lomakorvaukset ovat ansaittu hankkeen tai toiminnan toteuttamisaikana vuosilomalaissa (162/2005) säädetyllä tavalla.

|  |
| --- |
| **3. Havainnot***Kuvaa, miten läpikäydyt maksatuslomakkeeseen sisältyvän palkkaerittelylomakkeen tiedot täsmäsivät palkkakirjanpitoon ja työajanseurantaan.*  |

1. Sain käyttöön kustannuslajikohtaisen erittelyn maksatushakemuslomakkeessa ilmoitetuista kustannuksista ja suoritin alla mainitut toimenpiteet. Toimenpiteet kattoivat vähintään 20 % hankkeelle tilitetyistä kustannuksista. Arvioin valittujen kustannusten osalta:
* Perustuvatko kustannukset hankekirjanpitoon ja tuen saajan kirjanpitoon
* Liittyvätkö kustannukset hanketoimintoihin ja ovatko ne edesauttaneet hankkeen toteuttamista
* Ovatko kustannukset hankkeen kestoaikana suoriteperusteisesti syntyneitä ja maksettuja
* Ovatko hankkeelle tilitetyt arvonlisäverot jääneet tuen saajan lopullisiksi kustannuksiksi (351/2015 21§)
* Sisältävätkö kustannukset tukikelvottomia kustannuksia (ks. valtioneuvoston asetus sisäasioiden rahastoista 351/2015 20§)

Seuraavien kustannuslajien osalta arvioin lisäksi:

* Matkakustannukset (mikäli ovat hankkeessa välittöminä kustannuksina) (351/2015 15§)
* Onko matkustamisessa noudatettu tuen saajaan sovellettavaa virka- tai työehtosopimusta tai ovatko matkakustannukset valtion matkustussäännön mukaisia?
* Ostopalvelut
* Perustuvatko ostopalvelut laskuun ja ovatko sisäisen veloituksen perusteet dokumentoitu asianmukaisesti, eivätkä sisäiset veloitukset sisällä katetta
* Käyttö- ja kiinteän omaisuuden kustannukset (351/2015 17–19§)
* Selvitin hankkeelle tilitettyjen käyttö- ja kiinteän omaisuuden kustannuksien osalta, ovatko ne tukipäätöksen mukaisesti hankkeen käytössä ja sitä etteivät ne ole aiemmin hankittu Euroopan unionin talousarviosta myönnetyllä tuella
* Tilitetyt hankintakustannukset vastaavat käyttöastetta hankkeessa tai toiminnassa
* Vuokratut koneet ja laitteet eivät sisällä vuokraamisesta aiheutuneita hallinto-, rahoitus-, vakuutus-, korjaus- eikä huoltokustannuksia tai muita vastaavia kustannuksia
* Poistot on laskettu voimassa olevien kirjanpitosäännösten- ja määräysten mukaisesti ja ne ovat todennettavissa kirjanpidosta. Lisäksi arvioin, että samaan laitteistoon liittyvät kulut eivät ole kahteen kertaan tilitetty sekä poistoina, että kertakorvauksina.

|  |
| --- |
| **4. Havainnot***Läpikäydyt kustannukset: perustuvat hankekirjanpitoon ja avustuksen saajan kirjanpitoon, ovat hankkeen kestoaikana suoriteperusteisesti syntyneitä, tilitetyt arvonlisäverot ovat jääneet hakijan lopullisiksi kustannuksiksi, on kustannuslajikohtaisesti asianmukaisesti esitetty, eivät sisällä tukikelvottomia kustannuksia, matkustamisessa on noudatettu tuen saajan virka- tai työehtosopimuksen mukaisia matkustusääntöjä tai valtion matkustussääntöä (mikäli ovat hankkeessa välittöminä kustannuksina), ostopalvelut perustuvat laskuun, sisäiset laskutukset vastaavat todellisia kustannuksia, ovat perustellusti dokumentoitu, eivätkä veloitukset sisällä katetta, hankintakustannukset eivät sisällä muuta Euroopan unionin talousarviosta myönnettyä tukea.* |

Läpikäytyjen kustannusten osalta olen arvioinut ovatko kustannukset avustuksen saajan hyväksymiskäytäntöjen mukaisesti hyväksyttyjä. Läpikäynnissä on arvioitu vain edellä mainittuja seikkoja. Mikäli läpikäynnissä on tullut tietoon muita kustannuksien hyväksyttävyyteen liittyviä seikkoja, olen raportoinut niistä alla olevien havaintojen yhteydessä.

1. Selvitin, onko hankekirjanpitoon kirjattu tuloja hankkeen aikana. Kävin läpi hankekirjanpidon pääkirjan tulotilien osalta. (351/2015 8§).

|  |
| --- |
| **5. Havainnot***Hanke tai toiminta ei ole tuottanut voittoa. Jos tuloja on saatu, ne on raportoitu vastuuviranomaiselle maksatushakemuksessa.* |

1. Selvitin, onko hankkeissa ja toiminnoissa noudatettu julkisia hankintoja koskevaa lainsäädäntöä [[3]](#footnote-3) (laki julkisista hankinnoista ja käyttöoikeussopimuksista (1397/2016) sekä vastuuviranomaisen antamaa ohjeistusta.
* Ovatko hankinnat tukipäätöksen mukaisia, budjetoituja ja ennalta suunniteltuja
* Onko hankintoja tehty lähipiiriin katsottavaksi kuuluvilta toimijoilta (esteellisyys)[[4]](#footnote-4)
* Hankinnat, jotka ylittävät kansallisen ja/tai Euroopan unionin kynnysarvot, on noudatettu lakia julkisista hankinnoista ja käyttöoikeussopimuksista (1397/2016)
* Hankinnat jotka ovat alle kansallisen kynnysarvon, mutta yli 10 000 euroa (alv 0 %), on pyydetty tarjous vähintään kolmelta tarjoajalta. Sain käyttööni tarjouspyynnön, tarjoukset ja hankintapäätöksen.
* Hankinnat joiden arvo on alle 10 000 euroa (alv 0 %), mutta yli 3 000 euroa (alv 0 %) sain käyttööni kustannusten kohtuullisuuden osoittavaa asiakirja-aineistoa.

|  |
| --- |
| **6. Havainnot***Hankinnoissa on noudatettu hankintaohjeistusta sekä hankintalainsäädäntöä. [Kuvaa erityisesti hankintojen tukipäätöksen mukaisuutta, budjetointia, dokumentointia ja esteettömyyttä.]* |

Raportti on tarkoitettu Euroopan sisäasioiden rahastojen vastuuviranomaisen käyttöön hankkeen toteuttamisen ja rahoituksen arviointiin, eikä sitä pidä käyttää muuhun tarkoitukseen. Vastuuviranomaisella on kuitenkin oikeus luovuttaa tämä raportti muille viranomaisille rahoituksen valvontaa varten.

paikka ja aika

Tilintarkastusyhteisö A

HT/KHT/JHT/JHTT X:n allekirjoitus

HT/KHT/JHT/JHTT X:n nimenselvennys

1. Laki sisäasioiden rahastoista (903/2014) ja valtioneuvoston asetus sisäasioiden rahastoista (351/2015) kts. myös hallinnointiopas turvapaikka-, maahanmuutto ja kotouttamisrahastosta sekä sisäisen turvallisuuden rahastosta rahoitetuille EU-hankkeille. Opas on saatavilla sisäasioiden rahastojen kotisivuilta. [↑](#footnote-ref-1)
2. Tähän otetaan kantaa, mikäli avustetussa toiminnossa tai hankkeessa on työskennellyt osa-aikaisesti henkilöitä, joiden työaikaa on kohdistettu myös muulle kuin avustetulle toiminnolle tai hankkeelle. [↑](#footnote-ref-2)
3. Hankinnoissa, jotka käynnistetty ennen vuotta 2017, noudatetaan lakia julkisista hankinnoista (348/2007). [↑](#footnote-ref-3)
4. Sovelletaan hallintolain 2 § mukaisissa toimijoissa. Esteellisyysperusteet (hallintolaki 6.6.2003/434 18§) [↑](#footnote-ref-4)